3. ΝΟΜΟΘΕΤ. ΔΙΑΤΑΓΜΑ υπ’ αριθ. 1258 της 9/24 Απρ. 1942 Περί τρόπου εκτελέσεως επειγούσης φύσεως προμηθειών και εργασιών δια τας εν γένει ανάγκας της Δημοσίας υγείας. Εκυρώθη εξ υπαρχής υπό της Π.Υ.Σ. 303/1946. Άρθρον μόνον.-Επιτρέπεται η υπό του Υπουργείου Εθνικής Προνοίας εκτέλεσις επειγούσης φύσεως προμηθειών παντοειδούς υλικού και εργασιών αφορωσών τας ανάγκας της εν γένει δημοσίας υγείας κατά παρέκκλισιν των περί διοικήσεως των δημοσίων εσόδων και εξόδων και περί δημοσίου λογιστικού του Κράτους διατάξεων ως και των περί τρόπου ενεργείας των προμηθειών του Δημοσίου. Αι προς εκτέλεσιν των κατά την προηγουμένην παράγραφον του παρόντος δαπάναι ενεργούνται άνευ της τηρήσεως των κειμένων εν γένει διατάξεων περί τρόπου ενεργείας προμηθειών του Δημοσίου και εκτελέσεως εργασιών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 